
Úvod
„Všetko, čo naozaj potrebujem vedieť, som sa naučil v materskej škole.“
(Robert Fulghum)
          Vstup do materskej školy je významným míľnikom na ceste vývoja každého dieťaťa. Otvára sa pred ním nový svet a postupne zisťuje, že jeho doterajšie poznanie bolo iba malým zrnkom v mori toho, čo ešte čaká na spoznanie a objavenie.
Do života dieťaťa prichádzajú noví ľudia, neznáme prostredie, nové situácie a množstvo podnetov. Dieťa všetko prežíva intenzívne. Učí sa, skúša, objavuje, niekedy padá a znova vstáva. Postupne si hľadá svoje miesto v kolektíve, učí sa vytvárať vzťahy, spolupracovať, komunikovať, rešpektovať druhých a zároveň spoznávať samé seba. To všetko sú dôležité kroky na ceste k tomu, aby si raz dokázalo nájsť svoje miesto v spoločnosti a vo svete.
Základy osobnosti dieťaťa sa formujú predovšetkým v rodine. Vstupom do materskej školy sa jeho svet rozširuje o nové vzťahy, skúsenosti a príležitosti na učenie a osobnostný rast. Pedagóg sa stáva významnou osobou v živote dieťaťa a svojím správaním, konaním a prístupom k nemu je pre dieťa prirodzeným vzorom.
Práve v tomto období vzniká priestor na vytváranie pevných základov osobnosti – osobnosti sebavedomej, samostatnej, vnímavej, tvorivej a pripravenej čeliť novým výzvam. Osobnosti, ktorá má chuť učiť sa, objavovať, pýtať sa, skúšať nové veci a rozvíjať svoje schopnosti.
Našou úlohou je vytvárať pre každé dieťa bezpečné, podnetné a láskavé prostredie, v ktorom sa bude cítiť prijaté, rešpektované a pochopené. Chceme mu ponúknuť dostatok priestoru na hru, objavovanie, experimentovanie, pohyb, tvorivosť i získavanie nových skúseností. Chceme byť miestom, kde sa dieťa môže rozvíjať vlastným tempom, v súlade so svojimi potrebami, možnosťami a jedinečnosťou.
Ako tieto myšlienky pretaviť do každodenného života materskej školy, ako vytvoriť prostredie, v ktorom sa deti budú cítiť bezpečne a zároveň budú mať odvahu objavovať svet okolo seba, je témou nášho Školského vzdelávacieho programu Kvietky.



Názov a charakteristika Školského vzdelávacieho programu
„Nikdy neporovnávajme deti navzájom. Ani Slnko a Mesiac sa nedajú porovnať. Každé zažiari, keď príde jeho čas.“
Školský vzdelávací program „Kvietky“ je kurikulárnym dokumentom, podľa ktorého sa uskutočňuje predprimárne vzdelávanie v Materskej škole Rudnianska Lehota. Je vypracovaný v súlade s cieľmi a princípmi výchovy a vzdelávania podľa zákona č. 245/2008 Z. z. o výchove a vzdelávaní (školský zákon), v súlade so Štátnym vzdelávacím programom pre predprimárne vzdelávanie a s prihliadnutím na osobitosti a charakter organizácie výchovy a vzdelávania v našej materskej škole.
Názov „Kvietky“ vychádza jednak z prírodného prostredia, v ktorom sa materská škola nachádza, no jeho podstatnejší význam spočíva v prirovnaní detí ku kvetom a v ich vzájomnej podobnosti. Rovnako ako kvety, ani deti nie sú rovnaké. Každé je jedinečné, má svoje vlastné tempo rastu, potrebuje svoj čas, priestor a vhodné podmienky na to, aby mohlo naplno rozvinúť svoj potenciál. Tak, ako každý kvet potrebuje na svoj rast a rozkvet iné podmienky, aj každé dieťa potrebuje individuálny prístup, prijatie, rešpekt, podporu a primerané podnety. Názvom „Kvietky“ chceme vyjadriť, že vnímame a rešpektujeme rozmanitosť detí, ich jedinečnosť a individuálne potreby. Vytvárame podporný, bezpečný a láskavý priestor, v ktorom sa každé dieťa môže cítiť prijaté, pochopené a rešpektované.
Našou snahou je vytvárať podmienky na objavovanie schopností a záujmov každého dieťaťa a podporovať ich ďalší rozvoj. Chceme v deťoch prebúdzať prirodzenú zvedavosť a chuť objavovať svet, klásť otázky, skúšať, tvoriť a učiť sa.

Vymedzenie poslania školy a cieľov výchovy a vzdelávania a zameranie materskej školy

          Poslaním Materskej školy Rudnianska Lehota je vytvárať bezpečné, podnetné a podporné prostredie, v ktorom každé dieťa prežíva šťastné detstvo, rozvíja svoju jedinečnú osobnosť, získava základy celoživotného vzdelávania a vytvára si pozitívny vzťah k sebe, k druhým ľuďom, k prírode a ku kultúrnym hodnotám. Vytvárame podmienky a prostredie, ktoré v deťoch aj po rokoch vyvolajú pozitívne spomienky na obdobie materskej školy.  Výchovu a vzdelávanie orientujeme na tri hlavné oblasti, ktoré vychádzajú z prostredia, v ktorom sa materská škola nachádza. Definujeme ju slovami Rodina – Príroda – Tradície. Naše kvietky vyrastajú v rodine, objavujú svet v prírode a poznávajú svoje korene prostredníctvom tradícií. 
Pri výchove a vzdelávaní uplatňujeme princípy rešpektujúcej výchovy, kde vnímame, že každé dieťa má svoje potreby a tempo. Kladieme tiež dôraz na prosociálnu výchovu, učíme deti empatii, vzájomnej pomoci rešpektu k druhým a k pravidlám a budovaniu vzťahov nielen v materskej škole, ale taktiež zapájaním rodín a komunity.  Enviromentálna výchova ako súčasť každého z nás vychádza z prírodného prostredia, ktorým je materské škola obklopená. Ochranou a náukou o prírode od ranného veku si ľudia zachovajú pravú podobu divokej slovenskej prírody. Na to využívame princípy zážitkového učenia, prostredníctvom vlastnej skúsenosti – pozorovaním, pokusmi a objavovaním sveta.  Regionálnou výchovou sa  zameriavame na tradície vychádzajúce z nášho regiónu. Obsah vzdelávania v materskej škole vymedzujeme v nasledujúcich vzdelávacích oblastiach vychádzajúc zo Štátneho vzdelávacieho programu pre materské školy:
· Jazyk a komunikácia 
· Matematika a práca s informáciami 
· Človek a príroda 
· Človek a spoločnosť 
· Človek a svet práce 
· Umenie a kultúra 
· Zdravie a pohyb
Na dosiahnutie výchovy a vzdelávania v materskej škole podľa Škvp Kvietky si okrem cieľov povinne plniacich vychádzajúcich zo Štátneho vzdelávacieho programu stanovujeme nasledujúce ciele:
v rámci rodinnej a prosociálnej výchovy:
· Prepájať rodinu a komunitu s materskou školou (formou spoločných stretnutí, besiedok, aktivít organizovaných materskou školou),
· Budovať pozitívny vzťah k rodine a uvedomovať si význam rodiny v jeho živote, 
· Poznať vzťahy v rodine a jednotlivých členov, 
· Rozvíjať pocity spolupatričnosti bezpečia a istoty v rodinnom prostredí,
· Vytvárať podmienky pre zdieľanie svojich zážitkov a skúseností so svojimi kamarátmi,
· Rešpektovať rozmanitosť rodinného prostredia a vytvárať priestor, kde sa dieťa slobodne môže vyjadrovať o svojej rodine bez obáv z porovnávania alebo hodnotenia,
· Vytvárať pozitívny vzťah k sebe, ku priateľom a širšiemu okoliu,
· Viesť deti k zodpovednosti za svoje konanie, učiť sa pracovať s emóciami, rozvíjať empatiu a vzájomnú pomoc,
· Organizovať vystúpenia pre rodičov, nenásilnou a hravou formou učiť deti prezentovať sa a nebáť sa vystupovať,
· Zapojiť starých rodičov do diania v materskej škole počas októbrového stretnutie na počesť vzdania úcty k starším,
· Formou putovného kamaráta na víkend budovať v deťoch zodpovednosť, prepájať školu s rodinným prostredím, zapojiť rodinu do aktivity, 
· Vytvárať pozitívnu energiu v triede využívaním rôznych pomôcok – maňušky, bábky, hudba, rozprávky dramatizácia, 
· Posilňovať sebavedomie detí a motiváciu pozitívnym hodnotením – tabuľa bodov, putovný kamarát, správne motivovať deti k aktivite,
· Vytvárať pozitívnu energiu v triede využívaním rôznych pomôcok – maňušky, bábky, hudba, 
· Posilňovať sebavedomie detí pozitívnym hodnotením – tabuľa bodov, putovný kamarát, správne motivovať deti k aktivite,

V rámci enviromentálnej výchovy vytyčujeme nasledovné ciele: 
· Rozvíjať kladný vzťah detí k prírode, životnému prostrediu a všetkým živým organizmom,
· vytvárať u detí environmentálne cítenie, uvedomovanie si hodnoty prírody a potreby jej ochrany,
· viesť deti k ohľaduplnému správaniu voči prírode a k zodpovednosti za svoje konanie,
· rozvíjať pozorovacie schopnosti, zvedavosť a záujem o prírodné javy prostredníctvom priameho kontaktu s prírodou,
· umožňovať deťom poznávať miestne prírodné prostredie a jeho význam pre život človeka,
· viesť deti k šetreniu vody, elektrickej energie, potravín a ďalších prírodných zdrojov,
· vytvárať návyky správneho triedenia odpadu, opätovného využívania materiálov 
a predchádzania vzniku odpadu,
· rozvíjať povedomie o význame čistého ovzdušia, vody a pôdy pre život,
· podporovať ochranu rastlín a živočíchov a vytvárať citlivý vzťah k živým tvorom,
· viesť deti k starostlivosti o školský dvor, záhradku a bezprostredné okolie materskej školy,
· podporovať bádanie, experimentovanie a praktické činnosti súvisiace s prírodou 
a environmentálnymi témami,
· rozvíjať schopnosť detí vnímať dôsledky ľudskej činnosti na životné prostredie primerane ich veku,
· vytvárať príležitosti na pravidelný pobyt a učenie sa vonku,
· prepájať environmentálnu výchovu s pohybom, hrou, tvorivosťou, literatúrou, hudbou a každodennými činnosťami,
· spolupracovať s rodinou a komunitou pri vytváraní environmentálne zodpovedných návykov.
V rámci regionálnej výchovy a výchovy k poznávaniu svojich tradícií si materská škola stanovuje nasledovné ciele : 
· rozvíjať u detí kladný vzťah k miestu, v ktorom žijú, k svojej obci a regiónu,
· vytvárať u detí povedomie o vlastnej regionálnej a kultúrnej identite,
· oboznamovať deti s históriou, významnými miestami a zaujímavosťami obce Rudnianska Lehota a jej okolia,
· približovať deťom život a spôsob života ľudí v minulosti,
· spoznávať ľudové tradície, zvyky, obyčaje a sviatky typické pre región,
· oboznamovať deti s ľudovou slovesnosťou – ľudovými rozprávkami, príbehmi, riekankami, porekadlami, hádankami a piesňami,
· rozvíjať vzťah k ľudovej hudbe, tancu, krojom, remeslám a tradičnému umeniu,
· umožňovať deťom poznávať tradičné predmety, nástroje, pracovné činnosti a remeslá,
· podporovať úctu k starším ľuďom a medzigeneračnému odovzdávaniu skúseností a tradícií,
· vytvárať príležitosti na aktívne prežívanie ľudových tradícií prostredníctvom hier, piesní, tanca, tvorivých činností a dramatizácie,
· viesť deti k ochrane a zachovávaniu kultúrneho dedičstva regiónu,
· rozvíjať schopnosť detí vnímať rozdiely medzi životom v minulosti a súčasnosti,
· podporovať záujem detí o miestne prírodné a kultúrne bohatstvo,
· spolupracovať s rodičmi, starými rodičmi a miestnou komunitou pri poznávaní a uchovávaní regionálnych tradícií,
· vytvárať u detí pocit spolupatričnosti k obci, regiónu a Slovensku.
· Viesť deti k objavovaniu a uchovávaniu tradícií Rudnianskej Lehoty a regiónu hornej Nitry prostredníctvom priameho zážitku, rozprávania pamätníkov, ľudových piesní, hier, zvykov, remesiel a tradičných činností

Stupeň vzdelania
          Predprimárne vzdelanie získa dieťa absolvovaním posledného roka školského vzdelávacieho programu odboru vzdelávania v materskej škole. Predprimárne vzdelanie ukončuje dieťa spravidla v školskom roku, v ktorom do 31. augusta dosiahne šiesty rok veku a dosiahne školskú spôsobilosť. S účinnosťou od 1. januára 2021 je dokladom o získanom predprimárnom stupni vzdelania osvedčenie o získaní predprimárneho vzdelania (ďalej len „osvedčenie“). Osvedčenie sa vydáva na predpísanom tlačive schválenom ministerstvom školstva v slovenskom jazyku. Osvedčenie materská škola vydáva na konci obdobia školského vyučovania s dátumom 30. jún príslušného kalendárneho roku. V prípade, ak tento dátum vyjde napr. na sobotu alebo nedeľu, vydáva sa s dátumom, ktorý pripadne na posledný pracovný deň pred týmto dátumom. Ak teda v niektorý školský rok pripadne 30. jún napr. na nedeľu, v tom školskom roku sa osvedčenie vydá s dátumom 28. jún. Deti, ktorým bolo vydané osvedčenie, môžu navštevovať ďalej materskú školu až do konca príslušného školského roku, t. j. do 31. augusta . Pre materské školy je vydávanie osvedčenia všetkým deťom, ktoré plnili povinné predprimárne vzdelávanie, povinné. Ak dieťa pokračuje v plnení povinného predprimárneho vzdelávania, osvedčenie sa vydá len na konci školského roku, v ktorom pokračovalo v plnení povinného predprimárneho vzdelávania. Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.



Dĺžka štúdia a formy výchovy a vzdelávania
Dĺžka dochádzky v Materskej škole je spravidla 1 – 3 roky, prípadne 4 roky, v závislosti od veku dieťaťa pri prijatí. Každé dieťa absolvuje minimálne jeden rok povinného predprimárneho vzdelávania. Naša materská škola poskytuje celodennú formu výchovy a vzdelávania s možnosťou poldennej výchovy a vzdelávania pre deti, ktorých zákonní zástupcovia o to požiadajú. 
Osobitosti výchovy a vzdelávania detí so špeciálnymi výchovno-vzdelávacími potrebami a detí cudzincov: 
Materská škola poskytuje podmienky pre inkluzívne vzdelávanie. Do triedy sú prijímané aj deti so špeciálnymi výchovno-vzdelávacími potrebami, teda deti so zdravotným znevýhodnením, zo sociálne znevýhodneného prostredia a deti s nadaním. Materská škola vytvára podmienky pre inkluzívne vzdelávanie a napĺňanie princípu rovnosti šancí pre všetkých, rovnosti prístupu ku vzdelávaniu. Deťom so ŠVVP poskytujeme podporné opatrenia z Katalógu podporných opatrení: 
a) Cielené podporné opatrenia navrhované pedagogickými zamestnancami
· Poskytovanie výchovy a vzdelávania na základe úpravy cieľov, metód, foriem a prístupov vo výchove a vzdelávaní 
· Zabezpečenie činností na rozvoj pohybovej schopnosti, zmyslového vnímania, komunikačnej schopnosti, kognitívnej schopnosti, sociálno-komunikačných zručností, emocionality a sebaobsluhy 
· Zabezpečenie úpravy priestorov školy určených na podporu vnímania a nadobúdanie zručností 
b) Špecifické podporné opatrenia, na ktoré je potrebné vyjadrenie zariadenia poradenstva a prevencie: 
· Poskytovanie výchovy a vzdelávania na základe úpravy obsahu výchovy a vzdelávania a hodnotenia výsledkov dosiahnutých deťmi vo výchove a vzdelávaní 
· Zabezpečenie pôsobenia pedagogického asistenta v triede 
c) Všeobecné podporné opatrenia poskytované všetkým deťom: 
· Prevencia na podporu fyzického zdravia, duševného zdravia a prevencia výskytu rizikového správania 
· Krízová intervencia 
Osobitosťou výchovy a vzdelávania cudzincov je osvojovanie si základov slovenského jazyka tak, aby mali deti dostatočné a veku primerané komunikačné schopnosti v slovenskom jazyku. V minulosti ani aktuálnom školskom roku v materskej škole nebol vzdelávaný žiadny cudzinec z dôvodu nezáujmu o prijatie do materskej školy.   

Učebné osnovy
Učebné osnovy vymedzujú a usmerňujú výchovno – vzdelávacie ciele, ktoré sú zamerané na rozvíjanie kľúčových kompetencií dieťaťa. Sú vypracované v rozsahu ustanovenom vzdelávacím štandardom štátneho vzdelávacieho programu s prihliadnutím na zameranie 
a špecifiká materskej školy. Učebnými osnovami našej materskej školy sú vzdelávacie štandardy jednotlivých vzdelávacích oblastí štátneho vzdelávacieho programu. Učiteľky materskej školy plánujú činnosti, ktoré zabezpečujú plnenie jednotlivých výkonových štandardov na základe tematického plánovania, pričom rešpektujú vekové a individuálne osobitosti detí a materiálno-technické zabezpečenie našej materskej školy. Pri plánovaní cieľov z jednotlivých vzdelávacích oblastí berú do úvahy požiadavky Štátneho vzdelávacieho programu a zohľadňujú odporúčania striedania vzdelávacích oblastí v súlade so ŠVP, pričom dbajú na prepojiteľnosť vzdelávacích oblastí, teda v rámci aktivity integrujú viaceré výkonové štandardy z rôznych vzdelávacích oblastí. Spôsob plánovania je prerokovaný na pedagogickej rade a bude sa upravovať podľa požiadaviek učiteľov. 

Vyučovací jazyk
Výchovno – vzdelávacia činnosť v materskej škole sa realizuje v štátnom jazyku Slovenskej republiky, v slovenskom jazyku a je organizovaná tak, aby vytvárala podmienky na zdravý vývoj detí s prihliadnutím na ich vek, zdravotný stav a stupeň psychomotorického vývoja, ako aj na predchádzanie poškodenia zdravia, najmä na predchádzanie nadmernej psychickej a statickej záťaže.


Systém podpory detí v súlade s princípmi inkluzívneho vzdelávania
 
Materská  škola uplatňuje princípy inkluzívneho vzdelávania, ktorých cieľom je zabezpečiť rovný prístup ku kvalitnému vzdelávaniu pre všetky deti. Vzdelávanie je založené na rešpektovaní individuálnych potrieb dieťaťa, jeho schopností, vývinových osobitostí a sociálneho prostredia. Aktuálne škola vytvára podmienky na podporu detí so špeciálnymi výchovno-vzdelávacími potrebami, deti zo sociálne znevýhodneného prostredia,  deti s nadaním či dočasnými ťažkosťami materskú školu nenavštevujú no aj pre takéto deti sme schopní vytvoriť vhodné podmienky.
Pedagogická podpora je realizovaná každodenne priamo v triede prostredníctvom: 
· prítomnosti pedagogického asistenta, 
· rozdeľovaní  úloh podľa schopností a potrieb detí, 
· individualizácie tempa a spôsobu práce, 
· vhodným striedaním času práce a odpočinku,
· využívania rôznorodých metód (zážitkové učenie, kooperatívne aktivity, práca v 
menších skupinách).
Triedna učiteľka priebežne monitoruje pokrok detí prostredníctvom pedagogickej diagnostiky a upravuje vzdelávacie stratégie podľa aktuálnych potrieb. Individuálna podpora je poskytovaná deťom, ktoré vyžadujú zvýšenú mieru podpory na základe: 
· pedagogickej diagnostiky, 
· odporúčania poradenského zariadenia, 
· vyjadrenia odborníka (napr. psychológ, špeciálny pedagóg), 
· dohody so zákonným zástupcom. 

Podpora môže zahŕňať: 
· vypracovanie individuálneho vzdelávacieho programu (ak je potrebné), 
· úpravu organizácie vzdelávania, 
· špecifické edukačné postupy, 
· asistentskú podporu, 
· pravidelné konzultácie so školským psychológom či logopédom. 
Spolupráca s poradenskými zariadeniami 
Materská škola aktívne spolupracuje s príslušným centrom poradenstva a prevencie 
(CPP) a ďalšími odbornými pracoviskami. Spolupráca zahŕňa: 
· konzultácie k vzdelávacím postupom, 
· diagnostiku dieťaťa, 
· odporúčania k podporným opatreniam, 
· metodickú podporu pedagogických zamestnancov, 
· pravidelná návšteva logopedičky, nahrávanie videa práce s dieťaťom a odoslanie zákonnému zástupcovi dieťaťa spolu s pracovnými listami na domáci nácvik logopedických cvičení. 
Preventívne opatrenia proti diskriminácii a segregácii 
Materská škola uplatňuje nulovú toleranciu voči diskriminácii, segregácii a akýmkoľvek formám vylučovania. Preventívne opatrenia zahŕňajú: 
· rovnaký prístup ku vzdelávaniu pre všetky deti, 
· zmiešané skupiny detí bez vytvárania homogénnych skupín podľa schopností, 
· rešpektovanie kultúrnej a jazykovej rozmanitosti, 
· výchovu k tolerancii a rešpektu, 
· riešenie konfliktov prostredníctvom mediačných a podporných postupov, 
· pravidelný monitoring triednej klímy. 
Budovanie prijímajúcej a bezpečnej klímy 
Materská škola vytvára prostredie, ktoré je bezpečné, rešpektujúce, podporujúce spoluprácu a otvorené komunikácii. 
Podpora pozitívnej klímy sa realizuje prostredníctvom: 
· rozvoja sociálno-emocionálnych kompetencií detí, 
· ranných kruhov a spoločných reflexií, 
· spolupráce so školským psychológom, 
· partnerskej komunikácie so zákonnými zástupcami, 
· modelovania rešpektujúceho správania zo strany dospelých. 
Cieľom je, aby sa každé dieťa cítilo prijaté, rešpektované a bezpečné.

Stratégia digitálnej transformácie vzdelávania
Digitálna transformácia predprimárneho vzdelávania predstavuje systematický, premyslený a pedagogicky ukotvený proces, ktorého cieľom je zmysluplné začleňovanie digitálnych technológií a rozvoj digitálnych zručností do výchovno-vzdelávacej činnosti materskej školy v súlade s vývinovými sobitosťami detí predškolského veku. 
Cieľom materskej školy je na veku primeranej úrovni podporovať u detí porozumenie základným javom digitálnej doby, rozvíjať pozitívne a zodpovedné postoje k digitálnym technológiám a budovať základy digitálneho a informatického myslenia prostredníctvom hry, objavovania, tvorivých činností a riešenia problémov, a to s využitím veku primeraných digitálnych aj nedigitálnych pomôcok. 
Základom kvalitnej digitálnej transformácie je celoškolský, systematický prístup, ktorý zahŕňa zmenu pedagogických prístupov, podporu aktívneho učenia sa detí a dôraz na rovnováhu medzi digitálnymi a nedigitálnymi skúsenosťami. Digitálne technológie sú využívané ako podporný nástroj učenia sa, nie ako náhrada priamej skúsenosti, pohybu, sociálnej interakcie a hry. 
Neoddeliteľnou súčasťou tohto procesu je rozvoj digitálnych kompetencií pedagogických zamestnancov a ostatných zamestnancov materskej školy, vrátane schopnosti kriticky vyberať a reflektovať vhodné digitálne nástroje, vytvárať bezpečné a podnetné vzdelávacie prostredie a modelovať zodpovedné používanie technológií. 
Pri využívaní digitálnych pomôcok sa uplatňuje personalizovaný a inkluzívny prístup, ktorý rešpektuje individuálne potreby, tempo učenia sa a východiskovú úroveň každého dieťaťa, pričom sa dôsledne dbá na ochranu jeho fyzického a psychického zdravia.

Digitálna transformácia vzdelávania v materskej škole Rudnianska Lehota je vnímaná ako postupný proces modernizácie výučby ktorej cieľom je zmysluplné a veku primerané začleňovanie digitálnych technológií do výchovno-vzdelávacieho procesu. Digitálne technológie sú vnímané ako podporný nástroj zážitkovej výučby, prostriedok rozvíjania digitálne gramotnosti u detí a nástrojom komunikácie a zaznamenávania dokumentácie v materskej škole. Nemožno ich zamieňať za prirodzenú hru detí, interakciu medzi nimi či zámenu za manipuláciu s rôznymi predmetmi. Digitálne technológie neslúžia ako náhradník pedagóga. Sú pomocníkom a doplnkom k pedagogickému procesu. Stratégia digitálnej transformácie realizuje postupnú, plánovanú digitálnu transformáciu s ohľadom na vývinové osobitosti detí predškolského veku. 
Strategický prístup zahŕňa: 
· zmysluplné a cielené využívanie digitálnych nástrojov,  
· podporu pedagogickej inovácie, 
· systematické vzdelávanie pedagogických zamestnancov, 
· pravidelné vyhodnocovanie prínosu digitálnych technológií, 
·  zabezpečenie bezpečného digitálneho prostredia. 
Digitálne technológie sú integrované ako doplnok k tradičným formám učenia, nie ako dominantný prvok vzdelávania. Materskej školy je vytvoriť moderné, bezpečné a pedagogicky zmysluplné digitálne prostredie, ktoré bude rozvíjať u detí elementárne digitálne kompetencie primerané ich veku, podporovať tvorivosť, kritické myslenie a zodpovedné správanie.  U pedagógov bude slúžiť ako nástroj zvyšovania digitálnych kompetencií, digitálne technológie budú pedagógovia využívať na skvalitňovanie pedagogickej praxe, tvorbu príprav, vzdelávaní prostredníctvom online priestoru. 
Materská škola si stanovuje tieto ciele:
· Rozvíjať u detí základné digitálne zručnosti primerané veku (orientácia v jednoduchom digitálnom prostredí, pochopenie základných pravidiel používania technológií). 
· Využívať digitálne technológie ako nástroj podpory učenia  
· Podporovať bezpečné a zodpovedné správanie v digitálnom prostredí. 
· Zabezpečiť kontinuálny profesijný rozvoj pedagogických zamestnancov v oblasti digitálnych kompetencií. 
· Vytvárať podmienky na efektívnu komunikáciu so zákonnými zástupcami prostredníctvom digitálnych nástrojov. 
Digitálne technológie sú využívané najmä  pri vizualizácii učiva (projekcia, interaktívna tabuľa), pri rozvoji grafomotoriky a logického myslenia, pri dokumentovaní pokroku detí (portfóliá, fotografie), pri komunikácii so zákonnými zástupcami,  pri plánovaní a hodnotení pedagogickej činnosti. Ich používanie je časovo primerané veku detí a pod stálym dohľadom pedagogického zamestnanca. 
Hodnotenie a monitorovanie 
Plnenie stratégie digitálnej transformácie je priebežne hodnotené prostredníctvom analýzy využívania digitálnych nástrojov, Výsledky analýzy slúžia na aktualizáciu stratégie a ďalší rozvoj digitálneho prostredia materskej školy. 
Ochrana fyzického a psychického zdravia detí 
Pri využívaní digitálnych technológií materská škola rešpektuje vývinové osobitosti detí a dbá na primeranú dĺžku používania zariadení.  Uprednostňuje pohybové, manipulačné a sociálne aktivity, prípadne prepája tieto aktivity s digitálnym učením.  
Aktualizácia a revízia stratégie 
Stratégia digitálnej transformácie vzdelávania je živým dokumentom, ktorý reaguje na legislatívne zmeny, technologický vývoj a potreby detí a pedagogických zamestnancov. Materská škola vykonáva hodnotenie plnenia stratégie najmenej raz ročne, vyhodnocuje efektívnosť využívania digitálnych technológií, aktualizuje ciele a opatrenia podľa aktuálnych potrieb, zohľadňuje výsledky sebahodnotenia školy a spätnú väzbu pedagogických zamestnancov. Aktualizácia stratégie je súčasťou plánovania školy na nasledujúce obdobie. 
Digitálne technológie ako nástroj inkluzívneho vzdelávania 
Digitálne technológie sú v materskej škole využívané aj ako podporný nástroj inkluzívneho vzdelávania. Ich využitie umožňuje: individualizovať vzdelávacie aktivity podľa potrieb dieťaťa, diferencovať náročnosť úloh, podporiť deti so špeciálnymi výchovno-vzdelávacími potrebami prostredníctvom vizuálnej a interaktívnej podpory. Digitálne nástroje sú využívané tak, aby podporovali rovnosť príležitostí a prístup ku kvalitnému vzdelávaniu pre všetky deti. Pri ich využívaní sa dôsledne rešpektujú vývinové osobitosti detí a zásada, že technológia je prostriedkom podpory učenia, nie jeho cieľom.



Záver
Materská škola Rudnianska Lehota je miestom, v ktorom rešpektujeme jedinečnosť každého dieťaťa, jeho individuálne potreby, schopnosti, záujmy, tempo rozvoja, návyky, zvyklosti a emocionálne prežívanie. Ku každému dieťaťu pristupujeme s úctou, rešpektom a dôverou. Vytvárame bezpečné, podnetné a prijímajúce prostredie, v ktorom sa každé dieťa cíti byť dôležité, prijaté a podporované a v ktorom môže zažívať radosť z učenia, objavovania a vlastného pokroku.
Naším cieľom je vytvárať podmienky pre všestranný rozvoj osobnosti dieťaťa a podporovať jeho samostatnosť, sebadôveru, tvorivosť, sociálne a komunikačné kompetencie, emocionálnu zrelosť a pozitívny vzťah k sebe, k druhým ľuďom i k okolitému svetu. Dieťa vnímame ako aktívneho tvorcu svojho poznávania a učenia a učiteľa ako sprievodcu, ktorý mu poskytuje primeranú podporu a priestor na vlastnú aktivitu.
Rodičov vnímame ako prirodzených a rovnocenných partnerov. Budujeme s nimi otvorenú komunikáciu založenú na vzájomnej dôvere, rešpekte a spolupráci. Spoločne vytvárame podmienky, ktoré podporujú zdravý vývin dieťaťa, jeho spokojnosť a úspešný prechod do základnej školy.
Sme otvorení novým poznatkom, moderným pedagogickým prístupom a inováciám, ktoré prispievajú ku skvalitňovaniu výchovy a vzdelávania. Podporujeme profesijný rozvoj pedagogických zamestnancov, vzájomné zdieľanie skúseností a neustále skvalitňovanie našej pedagogickej práce.
Súčasťou života našej materskej školy sú pestré, tvorivé, pohybové, poznávacie a zážitkové aktivity, ktoré deťom prinášajú radosť, podporujú ich prirodzenú zvedavosť a vytvárajú priestor na objavovanie sveta vlastným spôsobom. Naším želaním je, aby si deti obdobie strávené v materskej škole spájali s pocitom bezpečia, prijatia, priateľstva, radosti a množstvom pozitívnych zážitkov.
Chceme, aby Materská škola Rudnianska Lehota bola miestom, na ktoré sa deti rady vracajú aj po svojom odchode do základnej školy – miestom, ktoré pre ne zostane spomienkou na ľudí, ktorí im pomáhali rásť, objavovať svet a veriť vo vlastné schopnosti.
V materskej škole podporujeme spoluprácu s odborníkmi a poradenskými zariadeniami podľa individuálnych potrieb detí. Spolupracujeme s externým logopédom a zariadením poradenstva a prevencie s cieľom poskytovať deťom primeranú podporu a vytvárať podmienky pre ich optimálny rozvoj.
Výchovno-vzdelávaciu činnosť a tvorbu koncepčných a pedagogických dokumentov realizujeme v súlade s platným Štátnym vzdelávacím programom pre predprimárne vzdelávanie, školským zákonom, príslušnými právnymi predpismi a ďalšími záväznými dokumentmi týkajúcimi sa činnosti materských škôl. Pri plánovaní a realizácii výchovno-vzdelávacieho procesu vychádzame z aktuálnych odborných poznatkov, využívame odbornú i detskú literatúru a podľa potreby obnovujeme a dopĺňame materiálne a didaktické zdroje.
Naším spoločným cieľom je vytvárať materskú školu, v ktorej sa deti cítia bezpečne, rodičia cítia dôveru a zamestnanci cítia zmysel svojej práce. Miesto, kde má každé dieťa priestor byť samo sebou, rásť vlastným tempom a s radosťou objavovať svet.

